Почитувана претседателка на Советот на Општина Крива Паланка, Изабела Павловска, почитувани советнички и советници, почитуван Секретар, раководители од општинска администрација.

Неделава е празнична- последна за оваа 2023 –та година.

Период е на заокружување на успесите, сумирање на постигнатото, но и период за планирање на она што претстои.

Во овој период кога се подготвува и украсува домот, се полни куќата со луѓе и гости, кога се слави... и нашата општина живее во истиот тој манир, како наш заеднички дом.

Па ќе кажам, и годинава, како и претходната, во пресрет на највеселите и најубави празници во годината- градот ни е украсен, светол и празничен, со атмосфера каква што посакуваат сите граѓани, весела и раскошна, со богата програма за сите генерации- за да се пренесе празничната магија во сечие срце и дом.

Тоа е моја заложба и заложба на локаланата самоуправа, и не верувам дека постои паланчанец што не е горд и среќен, кога ќе слушне дека градот ни е најубаво украсен, општината во текот на годината- најчиста во државата, а речиси секој ден, се повеќе се говори надалеку за нашито прекрасен град, како дестинација каде секој би сакал да дојде, да ужива, да дише чист воздух, да ужива во културната програма што се нуди, да го посети манастирот - да намине до Калин Камен, да биде добро угостен, да вкуси добра храна, да понесе спомени и да сведочи како тоа градот постојано се менува, се разубавува, се модернизира, едноставно - Крива Паланка се развива постојано и тоа е повеќе од забележливо.

Така некако јас ја носам сликата на Општината во овие изминати 365 дена, иако....за да се постигне, изработи и одржи целата таа концепција што лесно е само на зборови – но на дело - навистина е потребно многу повеќе од само ангажмани и работа. За тоа се потребни посветеност , истрајност, деноноќна, неуморна грижа за секој сегмент од живеењето, планирања, проектирањата.....

Потребна е љубов да се гради и развива родниот град. Потребна е воља, неопходна е одлучност.

За тоа и всушност сме тука, како избраници на народот, како носители на одлуки и креатори на локални политики. За да работиме и градиме, да се грижиме за граѓаните, да ги оставиме личното и себеси во последен план- да бидеме општественици во служба на народот.

Само така се бројат и нижат проектите на низа што како брза лента не застанува. Само така се градат мсотови и патишта кон прогрес, но и буквално- кон урбана и модерна Европска општина.

Така и никако поинаку.

Затоа, наскоро, кога ќе чукне часовникот да означи старт на уште една година- ќе можеме да кажеме - достоинствено и гордо, дека - имаме со што да ја накитиме овогодишната елка - со сите изработени проекти, остварени желби и потреби на жителите, со решени децениски проблеми, реализизрани бројни ветени проекти во сите делови на нашата Крива Паланка.

Проектите се реални, видливи и многу од нив капитални. Но и проекти со кои се прават мали- но значајни промени кон прогрес.

2023 година ќе биде запаметена по проектите што ја водат општината кон реализација на клучни приоритети, општествен напредок, локален – економски развој, импозантни суми вложени во инфраструктура и патишта, бројни мерки за ранливите категории, за детска радост и насмевки, за младите, за спортот.

**2023 година - историска за новата ера во урбанистичкото планирање на Крива Паланка, настани од културата за кои долго ќе се раскажува....**

**Тоа е тренд што го наметнавме како локална власт, во овој изминат период и денес може гордо да кажеме , ја дочекуваме 2024 година и прославуваме за:**

1. Носењето на новиот ГУП - Она што можеби е круцијално и што ќе ја одбележи 2023 година. Крива Паланка доби нов ГУП по 4 децении, што значи нова ера за урбана општина, означува нови можности за модернизација и развој на општината. Генерален план што отвора нови можности за прогрес на градот. Нешто што веќе дава резултат на терен и што веќе до самата комисија за урбанизам имаат пристигнато солиден број приватни иницијативи кои буквално ќе значат: нови градби, нови инвестиции, но и нови сериозни финасиски приходи за општината.
2. Донесовме и планска документација за Калин Камен со намена за хотелско сместување и за истото веќе и издадено одобрение за градба. Доплнително, општината активно работи и на носење урбанистичко-планска документација за изградба на типска викенд населба на Калин Камен. Сето ова е во насока на развој на сите неискористени потенцијали на Калин Камен. Во завршна фаза се и уште неколку детални урбанистичко-плански докумени кои на почетокот на годината ќе се најдат овде, пред Советот, на гласање. Плански документации со намена за станбено колктивно домување.

**Активно во сиот овој изминат период работевме на буквално секој сегмент за развој и вложувања во општината:**

1. Вложени се 5.5 милиони евра за улици, патишта – локални и регионални, пешачки и рекреативни патеки во изминативе 24 месеци,
2. Над 1.2 милиони евра инвестиции во нови водоводи и канализации, уредување долови и уредување на речното корито на Крива Река,
3. Околу 1 милион евра вложени во реконструкција и обнова на локални и национални установи,
4. Над пола милион евра инвестирани во нова спортска инфраструктура.
5. Изградени 10, а веќе се проектираат уште 8 нови детски катчиња. Само за изградба на детски игралишта вложени се над 140.000 евра,
6. Повеќе од 300 .000 евра вложени во опремување јавни претпријатија и ТППЕ,
7. Рекордни 350.000 евра за обезбедување на проектна и техничка документација,

2023 година може да ја паметиме по сите овие успешни проекти и милиони ерва инвестиции, но не смееме мда заборавиме дека – годинава ќе ја паметиме и по невремето и полавите што ја зафатија Крива Паланка, во јуни, природна непогода што не погоди, со големи штети, настанати свлечишта и однесени мостови, но – непогода што не дозволивме да не измести од колосек.

Благодарение на ажурноста, на брзата и навремена координација на општинскиот кризен штаб, брзата реакција на сите служби, и на локално и на централно ниво, со поддршка и од бизнис-заедницата – навистина покажавме сложна и тимска реакција и успеавме во рекордно време да ги вратиме и средиме работите за нормално функционирање на терен.

Буквално за само 24 часа и кејот на Крива Река го вративме во првобитна состојба, така што- и ова е уште една успешно премостена бариера од која, верувам, излеговме псоилни и по мудри, ќе ја паметиме во годината што изминува, но посакувам да не се случи никогаш повторно.

**Затоа, многу повеќе ќе ги паметиме новите - позитивни нешта од 2023 година, како за првпат воведените**

* повеќе од 10 мерки за директна финансиска поддршка и субвенции на млади, стуренти, матуранти, првооделеци, талетнирани ученции,спортисти...
* За зелена општина, со подигнати над 16.000 метри квадратни нопви зелени површини и засадени над 2.500 различни видови дрвја,
* За чиста и уредна Крива Паланка, со остварување на она што беше речиси незамисливо, две години по ред реализацијата на годишните Програми е од 100 проценти за јавно зеленило и јавна чистота.

**Во Новата 2024 година го пренесуваме епитетот:**

* Крива Паланка - најчиста, најзелена и најеколошка општина во државата,
* Крива Паланка- општина препознатлива по културната програма и бројните културни анстани и манифестации што го привлекуваат вниманието на јавноста од целата држава и регионот. Со вложени над 7 милиони денари за кутура во една година, реалзизирани над 50 културни настани само во рамки на Кривопаланечко кутлурно лето и незаборавното јубилејно издание на Џојфест- 10-то по ред, со над 30.000 посетители и настап на балканската музичка легенда-Здарвко Чолиќ.

Покрај сето ова, во изминатите денови, пред неполна седмица, финишираа и проектите за асфалтирање на 6 улици во Населба Илинден, со нова водоводна и атмосферска канализација и асфалтирање на Ул.Македонска, со вложени вкупно 28 милиони денари само за овие два проекти....

И знам,и потполно сум свесен дека дел од теренските работи за овие два проекти се одвиваа на одредени периоди со забавена динамика. Дел од причините се поради самите временски услови, но и од објективни причини и проблеми со кои се соочувавме во тек на градба – и сето ова наиде на негативни реакции кај жителите на овие места.

И тогаш, и денес потполно ги разбирам граѓаните за нивниот револт, нивните реакции беа оправдани и истите ги согледувам како нешто кое што мене лично беше непријатно. Но, во исто време, секогаш ги охрабрувам граѓаните да бидат гласни и будни, да бидат наши патоказ и коректив кога ќе скршнеме од вистинскиот пат.

Затоа што тоа е силата на демократијата, тоа е силата на слободно општество и само така и никако поинаку можеме да носиме вистински одлуки - единствено во интерес на граѓаните. Сепак, резултатите од реализацијата на овие два проекти нека бидат задоволство што ќе го пренесеме во новата година.

**Посакувам и порачувам - секогаш да гледаме на позитивната страна на нештата, а грешки и пропусти нема само кај оној што не работи- кој работи, тој и може да погреши.**

Кога сме кај оваа тема, дека не е се така розево, треба да се има доблест, да се кажат и прифатат реално работите - а мојот стил на работа е таков...Едноставно, доблесно е да се каже се што е проблем и работите да не се кријат под тепих.

* Она што сериозно ја мачи општината и за кое јас отворено и без дилеми јавно говорам, е она што сметам дека во следната година треба да биде врвен приоритет за решавање е, задолжувањето од 66 милиони денари по основ на ЈПП партнерство за јавно осветлување на самата Општина и тоа е нешто што го носиме како товар , но и го пренесуваме од година во година.

За жал тука оправданоста на оваа инвестиција на терен не ги дава очекуваните резултати. Прашање за кое ќе треба да се направи сериозна анализа од вешти лица - експерти од оваа област и да се понудат решенија.

Ова е еден сегмент што го менаџираме како општина и го пренесуваме секоја буџетска година.

* Исто така, свесен сум дека во овој период се соочуваме и со огромна превработеност во ЈП Комуналец - едно до многу важните и витални претпријатија во градот. Претпријатие кое со својата работа е лицето на градот.

За жал во последните неколку месеци со самото покачување на минималната плата, се соочува со финасиски проблем, доцнење на месечните примања на вработените. Одредените кадровски промени изминатава година, свесните или несвесни опструкции од одредени вработени во раководните структури, лошата кадровска организација и поставеност на претпријатието, лошото и недомаќинско менаџирање натоложено со години наназад - се само дел од проблемите и причините за состојбата во која денес се наоѓа јавното претпријатие.

Тоа е факт и ние мора јавно да говориме за тоа. Но, од друга страна да бараме механизми и начини како финасиски и организациски да ги зајакнеме капацитетите на самото претпријатие.

Од друга страна – за вработените во Комуналец ќе упатам навистина, само искрени и пофални зборови, зашто подеднакво, на секој од нив им припаѓа заслугата што градот ни е чист, зелен и убав. Но наша обврска е да работиме интензивно на решавање на состојбите со натпрупаните долгови, неповолниот финансиски биланс ....

Тоа не е лесна задача, но јас сум убеден дека кога има воља, ќе има и резултати.

Затоа што, се што правиме правиме тимски, посветено и несебично.

**Почитувани, успесите не си ги припишуваме себеси- никогаш!**

**Успесите се тимски, ваши и наши – заеднички. Плод на заедничка работа, сполотеност и поддршка од вас – советниците и од СДСМ и ВМРО и сите останати политички субјекти, вработените во општинската администрација, од централната власт, министерствата, од збратимените градови, од граѓаните.**

Затоа, и овој пат, како и многу пати досега, ја искажувам мојата почит и благодарност кон вас, вашата поддршка и поддршката на сите идеи, проекти и мерки за добробит на сите граѓани.

Ние сме тие што го моделираме секојдневието на нашите сограѓани и го подобруваме нивното живеење- само со заедништво и насоченост кон една цел. И тука , морам да кажам, ја имам среќата да работам со ваков советнички состав, конструктивен.

Со тим соработници од општинската админситрација – оперативен.

Тим што секогаш наоѓа начин да реализираме и имплементираме што и да треба кога се во прашање граѓаните.

Затоа, Вам почитувани- советници и соработници- бескрајно сум ви благодарен и ќе посакам да продолжиме и во годината што претстои и во наредниот период- да ја продолжиме таа добра и успешна соработка. Само така резултатите се видливи и водат кон прогрес.

\*\*\*И тој прогрес е видлив не само во општината, туку и насекаде околу Крива Паланка, општината се поврзува регионално со патна инфраструктура преку експресниот пат Ранковце-Крива Паланка една капитална инвестиција што деффинитивно ќе ја одбележи 2024 година, се рехабилитира патот кон граничниот премин Деве Баир, деценискиот сон на генерации паланчани конечно е реалност- во тек е изградбата на железничкиот Коридор 8, втората фаза е во тек, .... а градот се развива со динамика која не е запаметена во историјата.

Добрата соработка и позитивната енергија ќе придонесат за нови успеси, да го надградиме започнатото и да градиме нови проекти за уште поголем прогрес. А во тоа сум сигурен, зашто веќе се потпишани договори за нови проекти што ќе ја одбележат 2024 година, повеќе значајни проекти се аплицирани и ќе бидат круна на работењето на оваа наша локална власт, со голема поддршка и разбирање од Владата, со поддршка од министерствата- со еден единствен тим кој работи посветено на целта- европска перспектива за општината и државата.

Тука само ќе ги споменам проектите кои веќе по празниците интензивно на терен ќе се работат, за кои веќе се потпишани договори и ќе се инвестираат околу 2 милиони евра за:

1. Прокетот за проширување и рехабилитација на централната градска улица од нас.Единство до Соларски мост, со изградба на нова, модерна сообраќајна артерија на градот, со првиот кружен тек, места за паркирање и придонес кон намалување на сообраќајниот метеж,
2. Реконструкција на сите 5 мостови на Крива Река, Соларски, Градечки, Шанин, Виолетов и Осички мост,

Само со овие проекти ќе се промени ликот на нашата општина, вредни се вкупно 80 милиони денари. Веднаш потоа, ќе се и воведе зонско паркирање, за што сме комплетно подготвени, и конечно-ќе се стави крај на сообраќајниот метеж во општината, а значаен придонес кон тоа ќе има и планираното поставување монтажна катна гаража.

Веќе се потпишани договорите и за:

* Нови два километри асфалт на патот Б'с – Кошари
* Финална 4-фаза - регулација на коритото на Крива Река, од спортски комплекс до градски базен и
* реконструкција на постојниот пат во Мождивњак, од клучката со магистрала А2 до Дубје.

Трите проекти се во износ од околу 40 милини денари.

* Пет јавни институции ќе добијат фотоволтаични панели за енергетска ефикасност и користење обновливи извори на енергија. Вложуваме 6.2 милиони денари 50 отсто од Амбасадата на Словенија и 50 отсто буџетски средства за фотоволтаици на: Градинката "Детелинка", ООУ "св.Ј.Крчовски"- зграда "Партизан", Градски музеј, Општина Крива Паланка и ученички дом "Боро Менков".
* Обезбеден е грант за проектно-техничка документација за нови 5.5 километри локална патна мрежа во Крива Паланка, за два значајни патни правци, 35.000 долари од УНДП за проектна документација за:

-локален пат во Крстата падина со мост на Крива Река и локален пат Градец - Осиче.

* Преку Министерството за животна средина со грант од 5.5 милиони денари интензивно работиме на проектна и техничка документација за изградба на
* колекторски систем на Крива Река со пречистителна станица.
* Со грант од 950 илјади евра од ЕИБ и МЖС ќе се реализираат и неколку значајни проекти за изградба на водоводна и канализациона мрежа и тоа:
* нова водоводна линија во должина од 10 километри во село Конопница, Вирови-Грамаѓе
* втора водоодна линија од Кантина до село Конопница.

Двата исклучително значајни проекти се во вредност од 600 илјади евра и ќе придонесат конечно да се стави крај на еден горчлив, деценсиси проблем на жителите од Конопница и решавање на проблемот со вода за пиење.

* Преку истата оваа програма, ЕИБ и МЖС ќе вложиме 300 илјади евра во

- нова канализициона мрежа во населба Маневци.

За сите овие проекти копмплетно сме подготвени и очекуваме брза реализација на истите.

* Со финансии од МОН, 7.5 милиони денари

- нов лик добива спортскиот терен во ООУ св. Јоаким Крчовски - зграда Партизан, со поставување нова ограда, обнова на објектот со енергетски ефикасна нова фасада,

* Општината е целосно подготвена за долгонајувааниот преокт за изградба на дом за стари лица. Во следниот период останува да се надминат само одредени имотно-правни односи околу самата сопственост на објектот , но и решавање на статусот на самиот ученички дом што во моментот исто така преставува финасиски проблем и на министерството но и на општината со генерирање на сериозни месечни загуби.

**Инвестираме и од буџетски средства во постојано унапредување на инфраструктурата во градот, пред се на патна инфраструктура:**

* Преку развојните програми на Општината за изградба, реконструкција и рехабилитација на локални улици и патишта, во 2024 година ќе вложиме 12 милиони денари за обнова на улиците: во населба Житни Магаци, неколку краци во Осичка мала, улица Коце Металец, обнова на Кладрма во населба Чука и Спротивска мала, дел од улица Ратко Минев.
* Исто така, преку развојните програми за изградба на детски катчиња и спортски терени ќе го уредиме просторот кај спортскиот коплекс со поставување на детско катче, парк за домашни миленичиња и спортски терен со вештачка трева за мал фудбал.
* Ќе изградиме и детски катчиња во населба Домачки Дол, Осичка Мала,Технички преглед, Калин Камен, населба Бавчалк.

**Реализираме проекти и со Прекуграничните програми на Европската унија:**

* Со нашиот партнер - град Лесковац од Србија ќе се уред дворот на старото училиште во село Градец, инвестиција вредна околу 40 илјади долари.
* Во исчекување сме резултатите од ИПА програмата со Република Буагрија за уште два други проекти:
* едниот за холтикултурно уредување на просторот под зградите кај населба Единство
* вториот за изградба на адреналински парк во Калин Камен.

Вака почитувани, се сака општината, на дело, со проекти и само вака можеме да им најавиме и посакаме на граѓаните среќа и во годината што доаѓа, зашто не ветуваме, туку носиме реални и конкретни проекти со кои ќе ги израдуваме.

**Младите се во наш фокус постојано – не запираме да креираме проекти и мерки и во 2024 година. Младите имаат централно место во нашето работење- се грижиме и за ранливите категории граѓани.**

**Во 2023 воведовме многу новитети за сите нив, но и во новата година планирани се нови, како:**

* Ваучери за купување гардероба за корисници на Дневен центар за лица со попреченост и лица во згрижувачки семејства - вкупно 300.000 денари;
* Еднократна финансиска поддршка од 3000 денари за секое лице со попреченост по повод 3 Декември;
* Финансиска поддршка за летување на деца од социјално загрозени семејства 500.000 денари;
* Зголемување на еднократната парична помош од 3.000 на 5.000 денари за секое новороденче;
* Продолжуваат мерките за: еднократна парична помош за секое првооделенче, за секој матурант, субвенции за дигитални уреди за студенти, за млади невработени лица до 29 години, финансиска помош при купување велосипеди за девојчиња и момчиња, 4.000 денари, продолжуваме со стипендирање 17 талентирани ученици и студенти, 18 ученици спортисти во индивидуални и екипни спортови во 2024...

**Расте поддршката на спортот и културата:**

* Програмата за спорт во 2024 – ќе изнесува 2.6 милиони денари,
* Програмата за култура е вредна 8.490.000 денари, а активно работиме на изготвување на апликација следнат година Крива Паланка да биде град на културата.

И сето ова се реални проекти, со факти и аргуметни кои не очекуваат само во следните 12 месеци, за кои вложуваме многу труд, енергија и посветеност на целокупната општинска администрација, за кои - поддршката од централната власт, од министерствата, што доаѓа секојдневно- е неопходна и клучна.

**Свесен сум дека се што досега е направено- не би било возможно доколку немаме псотојан ветар во грб, подадена рака и цврста поддршка и партнер во Владата, во министерствата и поддршката од централно ниво за која, и денес оттука ќе упатам благодарност за разбирањето.**

**Ќе искажам почит за се што добивме како општина благодарение буквално на секоја програма на Владата и министерствата за чијашто поддршка аплициравме.**

**Таа спрега-локална-централна власт е клучот за успехот што го имаме.**

**Таквата насоченост кон модернизација, развој, прогрес и Европска перспектива - е единствен пат што треба да го одиме и да се водиме по тој уренк- по Европскиот модел кој гарантира нови финансии, поддршка и нови достапни средства за нови Европски проекти за нашата Крива Паланка, но и за нашата држава.**

**Градиме и грабиме напред, а јас ќе порачам - запирање на тој експресен пат нема- зашто макотрпно ја цртавме таа траса кон сите европски вредности кои ги негуваме и на локално ниво и како држава. Да бидеме мудри и да носиме одлуки за добро на нашите деца- за подобро утре и Европска иднина на државата.**

**Како што и ние, секојдневно градиме и работиме со перцепција и перспектива за подобро утре на секој жител на мојата, ваша, наша убава родна Крива Паланка.**

Да продолжиме во тој манир, и во годината што доаѓа, во 2024 - со срце да работиме и градиме град, во кој нашите идни поколенија ќе ја градат својата иднина како перспективни и среќни граѓани .

Да го оставиме за идните генерации ова прекрасно парче земја уште поубаво и по просперитетно,затоа што е тоа наша должност, обврска и долг кон општеството.

Од она што денес го правиме, зависи каква ќе биде утрешнината.

А во Новата година - мојата енергија,заедно со општинската администрација, повторно ќе биде насочена кон проекти и концепти за уште поубава, почиста, зелена, урбана, модерна Крива Паланка.

И во 2024 година повторно лична карта на нашата убава општина да бидат:

- уште повеќе зеленило, нови урбани проекти за модерен лик,

-неизмерна грижа за дечињата, за младите, за највозрасните.

Во Новата година да продолжиме да пружаме љубов и добрини. Да правиме добри дела и да сведочиме на убавини.

Посакувам сите да имате здравје и среќа, да владеат мир, хармонија и благосостојба во вашите домови и радост да ги исполни вашите срца.

**Драги советници, раководители, граѓани, нека 2024 година ни биде година на уште поголеми успеси за Крива Паланка.**

**Ви посакувам среќна и успешна 2024 година!**